שיט במשחקים האולימפיים
שייטים ישראלים במשחקים האולימפיים

המשלחות הישראליות למשחקים האולימפיים כוללות שייטים באופן קבוע מאז אולימפיאדת מינכן (1972). 30 שייטים ייצגו אותה לאורך השנים במשחקים (22 גברים ו-8 נשים), בעיקר בגלישת רוח ובמפרשיות מדגם 470.
השיט הוא הענף שבו ישראל זכתה להישגיה הגבוהים ביותר במשחקים האולימפיים: שתי מדליות זהב, מדליית כסף ושתי מדליות ארד. הגולש גל פרידמן, שזכה במדליית זהב באולימפיאדת אתונה (2004) היה הספורטאי הישראלי הראשון שזכה במדליית זהב אולימפית. מדליה זו נוספה למדליית הארד בה זכה באולימפיאדת אטלנטה (1996). הגולש שחר צוברי זכה אף הוא במדליית ארד, באולימפיאדת בייג'ינג (2008). הגולשת שרון קנטור זכתה במדליית הכסף באולימפיאדת פריז (2024), שבה הגולש תום ראובני זכה במדליית הזהב. שלושה צמדי שייטים ישראלים סיימו במקום הרביעי: אלדד אמיר ויואל סלע, שהתחרו בדגם הולנדי מעופף באולימפיאדת סיאול (1988), והיו קרובים לזכייה במדליה אולימפית אלמלא נאלצו לוותר על אחד השיוטים שנערך ביום הכיפורים, שייטות ה-470 ענת פבריקנט ושני קדמי באולימפיאדת סידני (2000) ושייטות ה-470 ורד בוסקילה וניקה קורנצקי באולימפיאדת בייג'ינג.
| אולימפיאדה | שייט/ים | דגם | דירוג | הערות |
| --- | --- | --- | --- | --- |
| מינכן 1972 | יאיר מיכאלי ויצחק ניר | הולנדי מעופף | מקום 23 | הפסיקו את השתתפותם לאחר השיוט השישי מתוך שבעה, בעקבות טבח הספורטאים |
| מונטריאול 1976 | יהודה מעיין ויואל סלע | הולנדי מעופף | מקום 17 |  |
| לוס אנג'לס 1984 | יהודה אטדגי | גלישת רוח (לכנר) | מקום 14 |  |
| לוס אנג'לס 1984 | אלדד אמיר ויואל סלע | הולנדי מעופף | מקום 8 |  |
| לוס אנג'לס 1984 | שמשון ברוקמן ואיתן פרידלנדר | 470 | מקום 8 |  |
| סיאול 1988 | אלדד אמיר ויואל סלע | הולנדי מעופף | מקום 4 | ויתרו על שיוט אחד, מאחר שנערך ביום הכיפורים והפסידו בשל כך הזדמנות לזכות במדליה אולימפית. ההישג הטוב ביותר של ספורטאי ישראלי עד אז במשחקים האולימפיים, בכל הענפים. סלע היה הספורטאי הישראלי הראשון שהשתתף בארבע אולימפיאדות. |
| סיאול 1988 | רן טורטן ודן טורטן | 470 | מקום 18 | התחרו ביום הכיפורים בניגוד להנחיית הוועד האולימפי, ולכן נאסרה השתתפותם לאחר השיוט החמישי מתוך שבעה. |
| ברצלונה 1992 | אלדד אמיר ויואל סלע | הולנדי מעופף | מקום 20 |  |
| ברצלונה 1992 | שי בכר וארז שמש | 470 | מקום 9 |  |
| ברצלונה 1992 | עמית ענבר | גלישת רוח (לכנר) | מקום 8 |  |
| אטלנטה 1996 | ענת פבריקנט ושני קדמי | 470 | מקום 12 |  |
| אטלנטה 1996 | גל פרידמן | גלישת רוח (מיסטרל) |  מקום 3 | הישראלי השלישי שזוכה במדליה אולימפית; ההישג הטוב ביותר של המשלחת הישראלית באטלנטה |
| אטלנטה 1996 | ניר שנטל ורן שנטל | 470 | מקום 20 |  |
| סידני 2000 | מיכל בראל היין | גלישת רוח (מיסטרל) | מקום 14 |  |
| סידני 2000 | עמית ענבר | גלישת רוח (מיסטרל) | מקום 7 |  |
| סידני 2000 | ענת פבריקנט ושני קדמי | 470 | מקום 4 |  |
| סידני 2000 | אלי צוקרמן ואלעד רונן | 470 | מקום 13 |  |
| אתונה 2004 | ורד בוסקילה וניקה קורניצקי | 470 | מקום 18 |  |
| אתונה 2004 | אודי גל וגידי קליגר | 470 | מקום 15 |  |
| אתונה 2004 | גל פרידמן | גלישת רוח (מיסטרל) |  מקום 1 | הספורטאי הישראלי הראשון שזכה במדליית זהב אולימפית בענף השיט, והראשון והיחיד שזכה בשתי מדליות אולימפיות בענף השיט |
| אתונה 2004 | לי קורזיץ | גלישת רוח (מיסטרל) | מקום 13 |  |
| בייג'ינג 2008 | נופר אדלמן | לייזר רדיאל | מקום 18 |  |
| בייג'ינג 2008 | ורד בוסקילה וניקה קורנצקי | 470 | מקום 4 |  |
| בייג'ינג 2008 | אודי גל וגידי קליגר | 470 | מקום 14 |  |
| בייג'ינג 2008 | מעין דוידוביץ' | גלישת רוח (ניל פרייד RS:X) | מקום 10 |  |
| בייג'ינג 2008 | שחר צוברי | גלישת רוח (ניל פרייד RS:X) |  מקום 3 | ההישג הטוב ביותר של המשלחת הישראלית בבייג'ינג |
| לונדון 2012 | נופר אדלמן | לייזר רדיאל | מקום 30 |  |
| לונדון 2012 | ורד בוסקילה וגיל כהן | 470 | מקום 15 |  |
| לונדון 2012 | ערן סלע וגידי קליגר | 470 | מקום 15 |  |
| לונדון 2012 | שחר צוברי | גלישת רוח (ניל פרייד RS:X) | מקום 19 |  |
| לונדון 2012 | לי קורזיץ | גלישת רוח (ניל פרייד RS:X) | מקום 6 | ההישג הטוב ביותר של המשלחת הישראלית בלונדון (יחד עם המתעמל אלכס שטילוב) |
| ריו דה ז'ניירו (2016) | גיל כהן ונינה אמיר | 470 | מקום 19 |  |
| ריו דה ז'ניירו (2016) | אייל לוין ודן פרויליך | 470 | מקום 19 |  |
| ריו דה ז'ניירו (2016) | מעין דוידוביץ' | גלישת רוח (ניל פרייד RS:Xׁ) | מקום 7 |  |
| ריו דה ז'ניירו (2016) | שחר צוברי | גלישת רוח (ניל פרייד RS:Xׁ) | מקום 17 |  |
| טוקיו 2020 (2021) | נויה בר עם ושחר טיבי | 470 | מקום 8 |  |
| טוקיו 2020 (2021) | שי קקון | לייזר רדיאל | מקום 30 |  |
| טוקיו 2020 (2021) | קטי ספיצ'קוב | גלישת רוח (ניל פרייד RS:Xׁ) | 6 |  |
| טוקיו 2020 (2021) | יואב כהן | גלישת רוח (ניל פרייד RS:Xׁ) | 4 |  |
| פריז 2024 | נועה לסרי וניתאי חסון | 470 מעורב |  |  |
| פריז 2024 | שי קקון | לייזר רדיאל |  |  |
| פריז 2024 | עומר ורד וילנצ'יק | לייזר רדיאל |  |  |
| פריז 2024 | שרון קנטור | גלישת רוח (IQFOiL) |  מקום 2 |  |
| פריז 2024 | תום ראובני | גלישת רוח (IQFOiL) |  מקום 1 |  |
| פריז 2024 | גל צוקרמן | גלישת קיט |  |  |
| פריז 2024 | דור זרקא | גלישת קיט |  |  |